מטילדה ברנשטיין סיקמור

מטילדה ברנשטיין סיקמור (באנגלית: Mattilda Bernstein Sycamore; נולדה ב-31 במאי 1973) היא סופרת ופעילה קווירית יהודייה-אמריקאית. סיקמור פרסמה ספר זיכרונות ושלושה רומנים, וערכה חמש אנתולוגיות של כתבים פוליטיים.

 תחילת דרכה 
סיקמור נולדה בוושינגטון די. סי. למשפחה יהודית. לאחר שבילתה שנה בקולג' בחוף המזרחי, בשנת 1992 עברה לסן פרנסיסקו, שם החלה בפעילות פוליטית במסגרת הארגון הקווירי ACT UP.

 אקטיביזם וקריירה ספרותית 
סיקמור החלה להיות פעילה ב-ACT UP בתחילת שנות ה-1990, ובארגון Fed Up Queers  בסוף עשור זה. היא הנחתה את אירוע "בושת הגאווה" הראשון בניו יורק ב-1998 (במסגרת סדרת אירועים רדיקליים ואלטרנטיביים למיינסטרים), והופיעה בו עם פני ארקייד , הסופרת איילין מיילס , אמני הקברט קיקי והרב , ולהקת הקווירקור Three Dollar Bill. האירוע הוקלט ויצא כסרט תיעודי בשם Gay Shame 98, בבימויו של סקוט ברי.

מטילדה הייתה בין מייסדות "בושת הגאווה" בסן פרנסיסקו, תנועה שהחלה בשנת 2000 והפכה ל"סדרה מתמשכת של פעולה ישירה הורסת, המוקדשת לחשיפת כל הצבועים". סיקמור גם הייתה מעורבת במרכז התרבות דומבה, והיא מבקרת בולטת של מגמת המיינסטרימיזציה בתרבות הלהט"ב.

בינואר 2009 יזמה סיקמור פרויקט אמנות פומבית בשם Lostmissing, במטרה להביא להכרה קלקטיבית בתחושות האובדן של אנשים קרובים בחייהם של להט"ב.

סיקמור התנגדה לתנועה למען נישואים חד-מיניים. לטענתה, קמפיין זה מסיח את הדעת מנושאים בוערים יותר ללהט"ב, כמו נגישות לשירותי בריאות אוניברסליים וביטחון בדיור לכל.

סיקמור כמו כן התנגדה לקמפיין למען הכללת להט"ב בצבא האמריקאי, בטענה כי על תנועת הלהט"ב להתנגד להשפעות המזיקות של צבא ארצות הברית, הן בגבולות המדינה והן מחוצה לה. בשנת 2010, הופיעה בתוכנית הרשת דמוקרטיה עכשיו! והתראיינה על נושא ההתנגדות למדיניות "אל תשאל, אל תגלה" ובנושא המיליטריזם האמריקאי. מאוחר יותר, פרסמה במגזין "Truthout" ו-The Baffler מאמרים אשר הביעו ביקורת נגד הקמפיין להכללת טרנסג'נדרים בצבא ארצות הברית.

בשנת 2018, בשיתוף עם דין ספייד, ארגנה סיקמור אספה פומבית תחת הכותרת Queer Anti-Militarism Townhall: Trans Liberation Not U.S. Invasion. האספה התקיימה בספרייה הציבורית של סיאטל, בהשתתפות דמויות קוויריות וטרנסיות אחרות המתנגדות לצבא, ביניהם מיכה קרדנאס , סויה יונג, ניקיטה אוליבר ומאט רמלה. סיקמור כמו כן תרמה מכתביה לאנתולוגיה Against Equality: Queer Critiques of Gay Marriage, וחיברה את ההקדמה לאנתולוגיה Against Equality: Queer Revolution, Not Mere Inclusion, אנתולוגיות שפורסמו על ידי הקולקטיב לא לשוויון בשנים 2010 ו-2014.

 פרסים והוקרה
בשנת 2008, סיקמור נכללה ברשימת "50 בעלי חזון שמשנים את העולם" של כתב העת Utne Reader .

ספרה The End of San Francisco, שיצא לאור ב-2013, זכה בפרס למדא לספרות בקטגוריית ספרי עיון טרנסג'נדרים (2 ביוני 2014).

קונסיירז' הספרים של NPR כלל את ספרה Sketchtasy ברשימת הספרים הטובים ביותר של 2018.

 חיים אישיים 
הזהות המגדרית של סיקמור היא ג'נדרקוויר, והיא משתמשת בכינויי "היא", "את".

 ביבליוגרפיה 
 רומנים 
Sketchtasy Vancouver, BC: Arsenal Pulp Press, 2018. , 
So Many Ways to Sleep Badly San Francisco : City Lights Books, 2008. , 
Pulling Taffy San Francisco, Calif. : Suspect Thoughts, 2004. , 

 זכרונות 
The End of San Francisco San Francisco : City Lights, 2013. , 

 אנתולוגיות 
Why Are Faggots So Afraid of Faggots? Flaming Challenges to Masculinity, Objectification, and the Desire to Conform Oakland: AK Press, 2012. , 
Nobody Passes: Rejecting the Rules of Gender and Conformity Emeryville, CA: Seal Press, 2006. , 
That's Revolting!: Queer Strategies for Resisting Assimilation Brooklyn : Soft Skull Press : Distributed by Publishers Group West, 2004. , 
Dangerous Families: Queer Writing on Surviving (2004)
Tricks and Treats: Sex Workers Write About Their Clients New York : Haworth Press, 2000. , 

 פילמגרפיה 
All That Sheltering Emptiness (2010), 16מ"מ, 7 דקות
Gay Shame 98 (1998)

 קישורים חיצוניים 



 "בושת הגאווה: ממרחב עצמאי קווירי לפעולה ישירה הורסת" מאת מטילדה ברנסטין סיקמור (תרגום: שירי אייזנר).
 ריאיון עם מטילדה ברנשטיין סיקמור, אוגוסט 2008
 Does Opposing "Don't Ask, Don't Tell" Bolster US Militarism? – ב"דמוקרטיה עכשיו!"
 ביקורת על הספר The End of San Francisco
 The Brutality of Believing: Mattilda Bernstein Sycamore in Conversation with Kathleen Rooney. Brooklyn Rail, February 2014

 הערות שוליים 

קטגוריה:אנרכיסטיות אמריקאיות
קטגוריה:אנרכיסטים אמריקאים
קטגוריה:פמיניסטיות אמריקאיות
קטגוריה:פמיניסטים אמריקאים
קטגוריה:פעילות חברתיות אמריקאיות
קטגוריה:פעילים חברתיים אמריקאים
קטגוריה:פעילים למען זכויות להט"ב בארצות הברית
קטגוריה:סופרות אמריקאיות
קטגוריה:סופרים אמריקאים
קטגוריה:א-בינארים
קטגוריה:אמריקאיות שנולדו ב-1973
קטגוריה:אמריקאים שנולדו ב-1973